CELEX: 32006R1252
Language: et
Date: 2006-08-18
Title: Komisjoni määrus (EÜ) nr 1252/2006, 18. august 2006 , millega muudetakse määrust (EÜ) nr 796/2006 nende liikmesriikide nimekirja suhtes, kus või kokkuost pakkumismenetluse teel on avatud 31. augustil 2006 lõppevaks ajavahemikuks

19.8.2006   
            
            
               ET
            
            
               Euroopa Liidu Teataja
            
            
               L 227/40
            
         
      KOMISJONI MÄÄRUS (EÜ) nr 1252/2006,
   18. august 2006,
   millega muudetakse määrust (EÜ) nr 796/2006 nende liikmesriikide nimekirja suhtes, kus või kokkuost pakkumismenetluse teel on avatud 31. augustil 2006 lõppevaks ajavahemikuks
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, (1)
   
   võttes arvesse komisjoni 29. mai 2006. aasta määrust (EÜ) nr 796/2006, millega peatatakse või kokkuost hinnaga, mis moodustab 90 % sekkumishinnast, ning avatakse kokkuost pakkumismenetluse teel 31. augustil 2006 lõppevaks ajavahemikuks, (2) eriti selle artikli 2 lõiget 2,
   ning arvestades järgmist:
   
               (1)
            
            
               Määrusega (EÜ) nr 796/2006 avati või kokkuost pakkumismenetluse teel 31. augustil 2006 lõppevaks ajavahemikuks vastavalt määruse (EÜ) nr 1255/1999 artikli 6 lõike 1 kolmandale lõigule.
            
         
               (2)
            
            
               Värskeima teabe alusel, mille Läti ja Tšehhi Vabariik on edastanud, täheldas komisjon, et või turuhinnad on kõnealustes liikmesriikides olnud kahe järjestikuse nädala jooksul 92 % sekkumishinnast. Seega tuleks avada sekkumiskokkuost pakkumismenetluse teel nendes liikmesriikides. Kõnealused liikmesriigid tuleks seepärast lisada määrusega (EÜ) nr 796/2006 kehtestatud nimekirja.
            
         
               (3)
            
            
               Seepärast tuleks määrust (EÜ) nr 796/2006 vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 796/2006 artikli 2 lõige 1 asendatakse järgmisega:
   
      “1.   Määruse (EÜ) nr 1255/1999 artikli 6 lõike 1 kolmanda lõigu kohane või kokkuost pakkumismenetluse teel avatakse ajavahemikuks 19.–31. august 2006 järgmistes liikmesriikides vastavalt määruse (EÜ) nr 2771/1999 3a jaos sätestatud tingimustele: Tšehhi Vabariik, Hispaania, Iirimaa, Läti, Poola ja Portugal.”
   
   Artikkel 2
   Käesolev määrus jõustub selle Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. august 2006
      
         
            Komisjoni nimel
         
         
            põllumajanduse ja maaelu arenduse peadirektor
         
         Jean-Luc DEMARTY
         
      
   
   
      (1)  EÜT L 160, 26.6.1999, lk 48. Määrust on viimati muudetud määrusega (EÜ) nr 1913/2005 (ELT L 307, 25.11.2005, lk 2).
   
      (2)  ELT L 142, 30.5.2006, lk 4.